આ બધી અફવા છે એવું અનુષ્કાનાં પ્રવક્તાએ જણાવ્યું છે તે છતાં અનુષ્કા ગઈ કાલે એનાં પરિવારજનોની સાથે મુંબઈ એરપોર્ટ પર દેખાઈ હતી. અનુષ્કાએ એનાં પરિવારજનોની સાથે ગુરુવારે રાતે મુંબઈથી સ્વિસ એરવેઝની ફ્લાઈટ પકડી હતી અને વિરાટ કોહલી દિલ્હી એરપોર્ટથી એ જ ફ્લાઈટમાં રવાના થયો હતો. કોહલી રાતે 11.30 વાગ્યે દિલ્હી એરપોર્ટ પહોંચ્યો હતો. તે ફ્લાઈટ વહેલી સવારે 2.45 વાગ્યે ઉપડી હતી. આમ, બંને જણ એક જ ફ્લાઈટમાં રવાના થયા હોવાના અહેવાલને પગલે એમનાં લગ્નની અફવાએ જોર પકડ્યું છે.